**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 έχει ως εξής:**

**ΚΥΡΙΑΚΗ 11/12/2022**

**---------------------------**

**21:00 ΞΕΝΗ ΣΕΙΡΑ (Ε): «TRACES» – Α΄ ΚΥΚΛΟΣ  K12 GR live streaming & διαθέσιμο στο ERTFLIX**

**22:30 ΞΕΝΗ ΣΕΙΡΑ (Ε): «TRACES» – Β΄ ΚΥΚΛΟΣ  K12 GR live streaming & διαθέσιμο στο ERTFLIX**

**Δραματική σειρά μυστηρίου, παραγωγής Αγγλίας 2021.**

**Σκηνοθεσία:** Κρις Φόγκιν  
**Σενάριο:** Αμέλια Μπάλμορ, Τζες Ουίλιαμς  
**Παίζουν:** Μόλι Ουίντσορ, Λόρα Φρέιζερ, Τζένιφερ Σπενς, Μάρτιν Κόμπστον, Φίλιπ Κασκόιν, Μάικλ Ναρντόν, Τζον Γκόρντον Σινκλέρ, Κρίστεν Πεκ, Ρόχιτ Κούμαρ κ.ά.

Στον **δεύτερο κύκλο** της σειράς **«Traces»,** η βοηθός εργαστηρίου Έμα Χέντζες εκπαιδεύεται για να γίνει ιατροδικαστής και απέχει ελάχιστα από το να δει την υπόθεση δολοφονίας της μητέρας της τελικά να λύνεται μπροστά στα μάτια του νόμου.

Ο Ντάνιελ πρόκειται να καταθέσει εναντίον του πατέρα του στο δικαστήριο.

Θα αντέξει η σχέση της Έμα και του Ντάνιελ την πίεση;

Θα αποδοθεί δικαιοσύνη;

Στο μεταξύ, οι φίλοι και οι μέντορες της Έμα στο Ινστιτούτο Ιατροδικαστικής Επιστήμης και Ανατομίας της Σκoτίας ερευνούν μια θανατηφόρα σειρά βομβιστικών επιθέσεων.

Η πίεση κλιμακώνεται.

Η πόλη είναι σε αναβρασμό.

Επαγγελματικές και προσωπικές συμμαχίες κλωνίζονται και η ανακάλυψη της ταυτότητας των ενόχων είναι μονόδρομος.

**Επεισόδιο 1ο.** Η Έμα και ο Ντάνιελ προετοιμάζονται για τη δίκη του πατέρα του σχετικά με τη δολοφονία. Ο ΜακΚίνβεν και η Σάρα είναι ξανά μαζί, ενώ μια έκρηξη σε αίθουσα εκκλησίας συγκλονίζει το Νταντί.

**Επεισόδιο 2ο.** Μια δεύτερη βομβιστική επίθεση αναγκάζει τον ΜακΚίνβεν και τη Σάρα να αναζητήσουν τον βομβιστή, σε μια προσπάθεια να τον σταματήσουν. Καθώς η δίκη ολοκληρώνεται, η Έμα και ο Ντάνιελ πρέπει να αποφασίσουν για το μέλλον τους.

**24:00 ΜΟΥΣΙΚΟ ΠΡΟΓΡΑΜΜΑ (Ε): «U2 - LIVE IN LONDON»  Κ8  GR live streaming & διαθέσιμο στο ERTFLIX**

**Μουσικό ντοκιμαντέρ, παραγωγής Αγγλίας 2017.**   
**Σκηνοθεσία:** Ρίτσαρντ Βάλενταϊν, Μάρκους Λίβερσετζ

***Οι U2 ροκάρουν στο Abbey Road***

Η **Κατ Ντίλι** υποδέχεται τον **Μπόνο** και την παρέα του στο θρυλικό στούντιο **Abbey Road,** στο Λονδίνο. Τα μέλη των U2 μιλούν για τη σχέση τους από τα σχολικά χρόνια μέχρι την καθιέρωσή τους ως μία από τις μεγαλύτερες μπάντες στον πλανήτη, ενώ παράλληλα μας ξεναγούν στη Νοτιοαμερικάνικη περιοδεία τους.

Ακούστε τα αγαπημένα τους τραγούδια, αλλά και τις πιο πρόσφατες επιτυχίες, σε μια ενορχηστρωμένη εκδοχή.

**------------------------------**

**ΔΕΥΤΕΡΑ 12/12/2022**

**---------------------------**

**19:59**  **200 ΧΡΟΝΙΑ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ - 200 ΘΑΥΜΑΤΑ ΚΑΙ ΑΛΜΑΤΑ  (E)**  **Κ8**

**20:00**  **ΕΠΙΚΙΝΔΥΝΕΣ – Β΄ ΚΥΚΛΟΣ (ΝΕΟ ΕΠΕΙΣΟΔΙΟ)**  **Κ8**

**Στον δεύτερο κύκλο συνεχίζουμε πιο επικίνδυνα.**

O πρώτος κύκλος της σειράς ντοκιμαντέρ **«Επικίνδυνες» (διαθέσιμος στο ERTFLIX),** επικεντρώθηκε σε θέματα γυναικείας χειραφέτησης και ενδυνάμωσης. Με πολλή αφοσίωση και επιμονή, κατέδειξε τις βασικές πτυχές των καθημερινών έμφυλων καταπιέσεων που βιώνουμε.

Η **δεύτερη σεζόν** γίνεται πιο «επικίνδυνη», εμβαθύνει σε θεματικές που τα τελευταία δύο χρόνια, λόγω της έκβασης και θεμελίωσης του κινήματος metοο, απασχολούν το ελληνικό κοινό, χωρίς απαραίτητα να έχουν διερευνηθεί ή προβληθεί με τον σωστό τρόπο από τα μέσα επικοινωνίας.

Από ζητήματα εκδικητικής πορνογραφίας, cancel culture, αντιφεμινισμού, κλιματικής αλλαγής, μετανάστευσης μέχρι και το πώς η πατριαρχία επηρεάζει τον αντρικό πληθυσμό, τη σεξεργασία, την ψυχική υγεία και αναπηρία, οι «Επικίνδυνες» επιθυμούν να συνεχίσουν το έργο τους πιο σφαιρικά και συμπεριληπτικά. Αυτή τη φορά, δίνουν περισσότερο φως και χώρο στο προσωπικό κομμάτι των ιστοριών.

Στην παρουσίαση, τρεις γυναίκες δυναμικές και δραστήριες σε ζητήματα φεμινισμού, η **Μαριάννα Σκυλακάκη,** η **Μαρία Γιαννιού** και η **Στέλλα Κάσδαγλη,** δίνουν η μία τη σκυτάλη στην άλλη ανά επεισόδιο. Συνομιλούν με τη συγκεκριμένη πρωταγωνίστρια του κάθε επεισοδίου, της οποίας παρακολουθούμε την προσωπική ιστορία. Το γυναικείο βίωμα είναι πλέον στο πρώτο πρόσωπο.

Συμπληρωματικά με την κεντρική μας αφήγηση ζωής, υπάρχουν εμβόλιμες συνεντεύξεις από ερευνητές, καλλιτέχνες, επιχειρηματίες, εκπροσώπους οργανισμών και πανεπιστημιακούς, οι οποίοι συνδιαλέγονται με τη θεματική μας, παρέχοντας περισσότερες πληροφορίες, προσωπικές εμπειρίες και γνώσεις, διανθίζοντας γόνιμα τη βασική μας ιστορία.

###### (Β΄ Κύκλος) – Eπεισόδιο 9ο: «Επικίνδυνη φροντίδα»

Στο **ένατο** επεισόδιοτου **δεύτερου κύκλου («Επικίνδυνη φροντίδα»)**, συνομιλούμε με δύο γυναίκες, τη **Σταυρούλα Μπακατσή,** εργοθεραπεύτρια στο ΚΑΤ και τη **Λιάνα Κοκκολιά,** συνιδρύτρια ΑΝΤΑΜΑ ΚΟΙΝΣΕΠ, για τις οποίες η φροντίδα αποτελεί κεντρικό άξονα της προσωπικής και επαγγελματικής τους ζωής.

Τι ρόλο παίζει η φροντίδα στη ζωή μιας γυναίκας και στην ευρύτερη κοινωνία; Αναγνωρίζεται η προσφορά τους γενικότερα, αλλά και από την πολιτεία, τόσο στην καθημερινότητά τους αλλά και στον εργασιακό χώρο;

Συνήθως οι γυναίκες υπερεκπροσωπούνται στα επαγγέλματα που σχετίζονται με τη φροντίδα, το ίδιο συμβαίνει και με τις άτυπες φροντίστριες.

**Στο συγκεκριμένο επεισόδιο** **-με σειρά εμφάνισης- μιλούν οι:** **Σταυρούλα Μπακατσή** (εργοθεραπεύτρια στο ΚΑΤ), **Λιάνα Κοκκολιά** (συνιδρύτρια ΑΝΤΑΜΑ ΚΟΙΝΣΕΠ), **Αρετή** **Σταυροπούλου** (επίκουρη καθηγήτρια, Νοσηλευτική Διοίκηση και Εκπαίδευση με έμφαση στη Διασφάλιση Ποιότητας και την Αξιολόγηση), **Δρ. Μυρτώ-Μαρία Ράγγα** (σύμβουλος – ψυχογεροντολόγος - γηραγωγός), **Νέλλη Καμπούρη** (ερευνήτρια στις Πολιτικές Επιστήμες, Εργαστήριο Σπουδών Φύλου του Παντείου).

**Σκηνοθεσία:** Γεύη Δημητρακοπούλου

**Αρχισυνταξία:** Έλενα Ζερβοπούλου, Κατερίνα Κανέλλη

**Σενάριο:** Έλενα Ζερβοπούλου

**Παρουσίαση:** Μαρία Γιαννιού, Στέλλα Κάσδαγλη, Μαριάννα Σκυλακάκη

**Δημοσιογραφική έρευνα:** Α. Κανέλλη

**Βοηθός αρχισυνταξίας:** Γιώργος Ρόμπολας

**Διεύθυνση φωτογραφίας:** Πάνος Μανωλίτσης

**Εικονοληψία:** Δαμιανός Αρωνίδης, Αλέκος Νικολάου, Χαράλαμπος Πετρίδης, Κώστας Νίλσεν

**Ηχοληψία:** Νεκτάριος Κουλός

**Μοντάζ:** Μαρία Ντρούγια

**Μουσική τίτλων αρχής:** Ειρήνη Σκυλακάκη

**Διεύθυνση παραγωγής:** Μάριαμ Κάσεμ

**Λογιστήριο:** Κωνσταντίνα Θεοφιλοπούλου

**Σύμβουλος ανάπτυξης:** Πέτρος Αδαμαντίδης

**Project Manager:** Νίκος Γρυλλάκης

**Παραγωγοί:** Κωνσταντίνος Τζώρτζης, Νίκος Βερβερίδης

**Εκτέλεση παραγωγής:** ελc productions σε συνεργασία με την Production House

**21:00** **Ο ΡΟΜΕΣ ΡΑΝΓΚΑΝΕΪΘΑΝ ΣΕ ΠΕΡΙΠΕΤΕΙΕΣ - Β' ΚΥΚΛΟΣ (Ε) Κ12**

**------------------------------**

**Επίσης, σας ενημερώνουμε ότι την Παρασκευή 16/12/2022, στις 10:00 θα μεταδοθεί σε επανάληψη το ξένο ντοκιμαντέρ «ΣΤΗΝ ΑΦΡΙΚΗ ΜΕ ΤΟΝ ΑΝΤΕ ΑΝΤΕΠΙΤΑΝ» (AFRICA WITH ADE ADEPITAN) Κ8 GR live streaming & διαθέσιμο στο ERTFLIX**

**Μίνι σειρά ντοκιμαντέρ 4 επεισοδίων, παραγωγής Αγγλίας 2019.**

Ο γνωστός παραολυμπιονίκης και τηλεπαρουσιαστής **Άντε Αντέπιταν** ξεκινά ένα επικό ταξίδι στην**Αφρική** για να ανακαλύψει ιστορίες, ανθρώπους και τοποθεσίες που κάνουν αυτή την ήπειρο την πιο συναρπαστική του κόσμου.

**Eπεισόδιο 1ο: «Δυτική Αφρική»**

Ο**Άντε Αντέπιταν** ξεκινά το ταξίδι του από τη **Δυτική Αφρική.**  
Ταξιδεύει από το Πράσινο Ακρωτήριο μέχρι τη Σενεγάλη και την Ακτή του Ελεφαντοστού, για να καταλήξει στη Νιγηρία, τη γενέτειρά του.

**Τέλος, σας ενημερώνουμε ότι την  Παρασκευή 16/12/2022, στις 20:00, από την εκπομπή «ΣΤΑ ΑΚΡΑ» με τη Βίκυ Φλέσσα, θα μεταδοθεί το Β΄ μέρος της εκπομπής με καλεσμένο τον Αντώνη Φωστιέρη (Νέο Επεισόδιο)  K8 W**

**---------------------------**